
206 Ίδρυση, οργάνωση και λειτουργία Τμημάτων στο Χαροκόπειο 

Α.Ε.Ι. Οικιακής Οικονομίας» . 2 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Φιλίας, καλής γει¬ 
τονίας, συνεργασίας και ασφάλειας μεταξύ της Ελληνικής Δη¬ 
μοκρατίας και της Δημοκρατίας της Βουλγαρίας. Σόφια, 
7.10.1991 . 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 148/9.4.92 αρμοδιότητας 

Υπουργείου Δημόσιας Τάξης. ’ 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 205 
Σύσταση Οργανισμού Αναπτύξεως Δωδεκανήσου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 36 του Ν. 849/1978 «Περί παροχής κινήτρων δια 
την ενίσχυσιν της περιφερειακής και οικονομικής αναπτύξεως της χώ¬ 
ρας» (ΦΕΚ 232/Α/22.12.1978). 

β) Του άρθρου 3 του ΠΔ 574/1982 «Ανακατανομή των αρμοδιοτή¬ 
των των Υπουργείων» (ΦΕΚ 104/Α/30.8.1982). 

γ) Των άρθρων 18 και 19 του Ν. 1418/1984 «Δημόσια έργα και 
ρυθμίσεις συναφών θεμάτων» (ΦΕΚ 23/Α/29.2.1984). 

δ) Των άρθρων 22 και 24 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.1989). 

2. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας με αριθ. Υ 1687/17.2.1992 «Καθορισμός αρμοδιοτή¬ 
των των Υφυπουργών Εθνικής Οικονομίας» (ΦΕΚ 104/τ. Β/ 
17.2.1992), όπως τροποποιήθηκε με την όμοιά της αριθμ. Υ. 1723/ 
16.3.1992 (ΦΕΚ 215/Β/30.3.1992). 

3. Την αριθ. Υ. 1660/1007556/116/0006/Α/23.1.1992, 
κοινή απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών στον Υφυπουργό 
Οικονομικών» (ΦΕΚ 31/Β/92). 

4. Την με αριθμ. 129/1992 γνωμοδότηση του Συμβουλίου της Επι¬ 


κράτειας και με πρόταση των Υπουργών Περιβάλλοντος, Χωροταξίας 
και Δημοσίων Έργων, Γεωργίας και των Υφυπουργών Εθνικής Οικο¬ 
νομίας και Οικονομικών, αποφασίζουμε: 

ΚΕΦΑΛΑΙΟ Α 
Γενικά 
Άρθρο 1 

Σύσταση - Επωνυμία 

1. Συνιστάται Νομικό Πρόσωπο Ιδιωτικού Δικαίου υπό την επωνυ¬ 
μία «Οργανισμός Αναπτύξεως Δωδεκανήσου» και σε συντομογραφία 

(Ο.Α.Δ.). . , . . ... 

2. Ο Ο.Α.Δ. λειτουργεί χάριν του δημοσίου συμφέροντος, οιεπεται 
από τους κανόνες της Ιδιωτικής οικονομίας, υπόκειται στις διατάξεις 
περί ανωνύμων εταιρειών, εκτός αν ορίζεται διαφορετικά από το παρόν, 
και απολαμβάνει διοικητικής και οικονομικής αυτοτέλειας, τελεί υπό 
την εποπτεία και τον έλεγχο του κράτους, που ασκούνται από τον Νο- 
μάρχη Δωδεκανήσου, από τους Υπουργούς Εθνικής Οικονομίας, Οικο¬ 
νομικών, Περιβάλλοντος, Χωροταξίας και Δημοσίων Έργων, οι οποίοι 
παρέχουν στον Οργανισμό την πλήρη συμπαράσταση και εγγύησή τους 
για την επιτυχία του σκοπού του. 

Άρθρο 2 

Περιοχή Αρμοδιότητας - Έδρα 

1. Περιοχή αρμοδιότητας του Ο.Α.Δ. είναι τα διοικητικά όρια του 
Νομού Δωδεκανήσου. 

2. Ο ΟΆ.Δ. εδρεύει στην πόλη της Ρόδου. 

Άρθρο 3 

Σκοπός του Οργανισμού είναι 

α) Η εκπόνηση κάθε είδους προγραμμάτων ανάπτυξης του Νομού 
συνολικά ή μεμονωμένων περιοχών του, 

β) Η μελέτη, χρηματοδότηση, εκτέλεση, λειτουργία και αξιοποίηση 
έργων κοινωφελών και δημοσίου εν γένει ενδιαφέροντος, τα οποία του 
ανατίθενται με αποφάσεις των αρμόδιων Υπουργείων και της Νομαρ¬ 
χίας Δωδεκανήσου. 

γ) Η υποβολή, διαφήμιση και βελτίωση των παρεχόμενων στο Νομό 
τουριστικών υπηρεσιών και η οργάνωση δικτύου τουριστικής πληροφό¬ 
ρησης και επικοινωνίας. 

δ) Η ανάληψη κάθε είδους επιχειρηματικών δραστηριοτήτων κοινω¬ 
φελούς χαρακτήρα, σύμφωνα με την παρ. 1 του άρθρου 36 του Ν. 849/ 
1978. 

ΚΕΦΑΛΑΙΟ Β 

Μετοχικό Κεφάλαιό - Μετοχές 
Άρθρο 4 

Μετοχικό Κεφάλαιο 

1. Το μετοχικό κεφάλαιο του Οργανισμού ορίζεται στο ποσό των πε¬ 
νήντα εκατομμυρίων (50.000.000) δραχμών διαιρείται σε δέκα χιλιά¬ 
δες (10.000) μετοχές ονομαστικής αξίας πέντε χιλιάδων (5.999) 

δραχμών η κάθε μία. 

2. Κατά την πρώτη εφαρμογή τοι> παρόντος το ανωτέρω κεφάλαιο 
αναλαμβάνεται και καλύπτεται εξ ολοκλήρου από το Ελληνικό Δημόσιο 
τοις μετρητοίς. Το Δημόσιο με απόφαση και με φροντίδα του Διοικητι¬ 
κού Συμβουλίου, δύναται να πωλεί τις μετοχές στην ονομαστική τους 
αξία και σε ποσοστό μέχρι 49% και κατά σειρά προτεραιότητας ως 

εξής: 

α) Τοπική Ενωση Δήμων και Κοινοτήτων Νομού Δωδεκάνησου αέ- 
χρι 20%. 1 ^ 

β) Επαγγελματικές Ενώσεις Δωδεκάνησου μέχρι 20%. 
γ) Ιδιώτες και Επιχειρήσεις μέχρι ποσοστού 9%. 

Εκαστος ιδιώτης ή επιχείρηση δεν δύναται να αποκτήσει άνω των 
(εκατό) 100 μετοχών. 

Άρθρο 5 

Αύξηση Κεφαλαίου 

1. Μετά την παρέλευση του πρώτου δωδεκαμήνου από τη σύσταση 
του Οργανισμού, το Διοικητικό Συμβούλιο έχει το δικαίωμα με από¬ 
φασή του, που λαμβάνεται με πλειοψηφία των τριών τετάρτων (3/4) 
του συνόλου των μελών αυτού, να αυξάνει εφ’ άπαξ ή τμηματικώς και 
μέχρι του διπλάσιου συνολικώς, το μετοχικό κεφάλαιο με έκδοση νέων 
μετοχών, χωρίς αυτό να σημαίνει τροποποίηση του παρόντος, εξαιρου- 
μένης της παραγράφου 1 του άρθρου 4. 

_ 2. Επίσης η Γενική Συνέλευση δύναται με απλή απόφασή της να αυ¬ 
ξάνει περαιτέρω το μετοχικό κεφάλαιο, χωρίς τούτο να σημαίνει τροπο¬ 
ποίηση του παρόντος, εξαιρουμένης της παραγράφου 1 του άρθρου 4. 

3. Σε κάθε περίπτωση αυξήσεως του μετοχικού κεφαλαίου οι νέες με¬ 
τοχές διατίθενται εις τους φορείς που αναφέρονται στην παρ. 2 του άρ¬ 
θρου 4 κατά την αυτή προτεταιότητα και σε ποσοστό όχι μεγαλύτερο 
του 49% του συνόλου των μετοχών. Το κατά την παρ. 2 του άρθρου 4 
όριο των 100 μετοχών ανά ιδιώτη αυξάνεται αναλόγως του ποσοστού 
αυξήσεως του μετοχικού κεφαλαίου. 

Άρθρο 6 
Μετοχές 

1. Οι μετοχές του ΟΑΔ είναι ονομαστικές. 

2. Η πώληση των μετοχών είναι ελεύθερη υπό τον περιορισμό ότι ου- 
δείς ιδιώτης δύναται να γίνει κάτοχος αριθμού μετοχών πέρα του τρι¬ 
πλασίου του κατά την παράγραφο 3 του προηγούμενου άρθρου αναφε- 
ρομένου ορίου. Πριν από κάθε πώληση μετοχών ενημερώνεται εγγρά- 
φως η Διοίκηση του Οργανισμού. 

3. Οι τίτλοι των μετοχών αποκόπτονται από διπλότυπο βιβλίο, είναι 
αριθμημένοι κατά αύξοντα αριθμό και φέρουν τα στοιχεία του κυρίου του 
τίτλου, την σφραγίδα του Οργανισμού, καθώς και την υπογραφή του 
Προέδρου του Διοικητικού Συμβουλίου και ενός Συμβούλου ο οποίος 
ορίζεται ειδικά από το Διοικητικό Συμβούλιο. Κάθε τίτλος δύναται να 
περιλαμβάνει περισσότερες από μία μετοχές όπως ορίζεται από το Διοι¬ 
κητικό Συμβούλιο. 

4. Το Διοικητικό Συμβούλιο δύναται να εκδίδει προσωρινούς ονομα¬ 
στικούς τίτλους μετοχών, που υπογράφονται από δύο (2) Συμβούλους 
που ορίζονται από αυτό. Οι προσωρινοί αυτοί τίτλοι θα ανταλλαγούν με 
τους κατά το προηγούμενο εδάφιο οριστικούς, όταν αυτοί εκδοθούν. 

Άρθρο 7 

Δικαιώματα Μετόχου 

Κάθε μετοχή παρέχει το δικαίωμα μίας ψήφου στην Γενική Συνέ¬ 
λευση. 

ΚΕΦΑΛΑΙΟ Γ 
Γενική Συνέλευση 
Άρθρο 8 

Αρμοδιότητες Γενικής Συνέλευσης 

Η Γενική Συνέλευση είναι η μόνη αρμόδια να αποφασίσει στα ακό¬ 
λουθα θέματα: 

α. Εγκριση των ετησίων εκθέσεων οικονομικής κατάστασης του Ορ¬ 
γανισμού, οι οποίες περιλαμβάνουν απολογισμό Εσόδων - Εξόδων, Ισο¬ 
λογισμό και κατάσταση ρευστότητας, 
β. Διάθεση των ετησίων κερδών, 
γ. Εκλογή ελεγκτών. 


_ δ. Απαλλαγή του Διοικητικού Συμβουλίου και των Ελεγκτών από 
κάθε προσωπική ευθύνη. 

ε. Διορισμό εκκαθαριστών. 

στ. Πρόταση για τροποποίηση του παρόντος Διατάγματος. 

ζ. Αύξηση του μετοχικού κεφαλαίου επιφυλασσομένης της διατάξεως 
της παραγράφου 1 του άρθρου 5 του παρόντος. 

η. Εγκριση για σύναψη από τον Οργανισμό πάσης φύσεως δανείων, 
γι* ττ 1 ν ασφάλεια των οποίων η Γ ενική Συνέλευση δύναται να εκχωρεί 
εν όλω ή εν μέρει, προσόδους του Οργανισμού και να παρέχει δικαιώ¬ 
ματα υποθήκης και ακινήτων αυτού. 

Άρθρο 9 

Εκπροσώπηση στην Γενική Συνέλευση 

1. Το Δημόσιο παρίσταται στην Γενική Συνέλευση εκπροσωπούμενοι 
από τους Υπουργούς Εθνικής Οικονομίας, Οικονομικών, Περιβάλλο¬ 
ντος, Χωροταξίας και Δημοσίων Εργων ή δια αντιπροσώπων τους που 
θα είναι εξουσιοδοτημένοι εγγράφως από αυτούς. 

2. Τα Νομικά Πρόσωπα Δημοσίου Δικαίου, οι Οργανισμοί, οι Τράπε¬ 
ζες, οι επιχειρήσεις και οι Ενώσεις παρίστανται από τον εκάστοτε νόμιμο 
εξουσιοδοτημένο εκπρόσωπο. 

3. Οι εκ των μετόχων ιδιώτες παρίστανται είτε αυτοπροσώπως είτε 
δια αντιπροσώπου νομίμως εξουσιοδοτημένου. 

Άρθρο 10 

Σύγκληση Γενικής Συνέλευσης 

1. Η Γ ενική Συνέλευση συνέρχεται υποχρεωτικά στην έδρα του Ορ¬ 
γανισμού μία φορά τουλάχιστον μετά από κάθε εταιρική χρήση και 
εντός τριών (3) μηνών από της λήξεως αυτής. Το Διοικητικό Συμβούλιο 
δύναται να συγκαλεί και εκτάκτως την Γενική Συνέλευση, κάθε φορά 
που θα κρίνει αυτό σκόπιμο. 

2. Το Διοικητικό Συμβούλιο υποχρεούται να συγκαλεί την Γενική Συ¬ 
νέλευση κατά τις προβλεπόμενες από το παρόν και το Νόμο περιπτώ¬ 
σεις. 

3. Το Διοικητικό Συμβούλιο οφείλει να συγκαλέσει την Γενική Συνέ¬ 
λευση κατόπιν αιτήσεως των ελεγκτών, εντός δέκα (10) ημερών από 
της επιδόσεως της αιτήσεως εις τον Πρόεδρο αυτού, περιεχόμενο της αί¬ 
τησης. Την ίδια υποχρέωση υπέχει και όταν την σχετική αίτηση υποβά¬ 
λει το Δημόσιο. Σε περίπτωση αρνήσεώς του, την Γενική Συνέλευση δι¬ 
καιούται να συγκαλέσει το Δημόσιο, με δήλωση που κοινοποιείται στον 
Οργανισμό. 

Άρθρο 11 

Διαδικασία προσκλήσεως Γενικής Συνέλευσης - Απαρτία 

1. Η Γενική Συνέλευση προσκαλείται είτε σε τακτική, είτε σε έκτακτη 
συνεδρίαση από το Διοικητικό Συμβούλιο του Οργανισμού. 

2. Η Γενική Συνέλευση πρέπει να συγκαλείται είκοσι (20) τουλάχι¬ 
στον ημέρες πριν από την οριζομένη για την συνεδρίαση αυτής ημέρα 
υπολογιζομένων και των εξαιρετέων ημερών, η δε σχετική πρόκληση 
που περιλαμβάνει το τόπο, την χρονολογία και την ώρα της συνεδρίασης 
όπως και τα θέματα της ημερήσιας διατάξεως με σαφήνεια, τοιχοκολεί- 
ται σε εμφανή θέση του καταστήματος του Οργανισμού και δημοσιεύε¬ 
ται σε μία από τις ημερήσιες εφημερίδες Αθηνών, πανελληνίου κυκλοφο- 
ρίας, κατά την κρίση του Διοικητικού Συμβουλίου και σε μία από τις εκ- 
διδόμενες στο Νομό ημερήσιες εφημερίδες. 

3. Εντός της αυτής προθεσμίας η πρόσκληση γνωστοποιείται στα 
Υπουργεία Εθνικής Οικονομίας, Οικονομικών και Περιβάλλοντος - 
Χωροταξίας, Δημοσίων Έργων. 

4. Η κατά την παράγραφον 3 πρόσκληση, που αφορά επαναληπτική 
Γενική Συνέλευση και εξομοιούμενες με αυτή δημοσιεύεται πριν από 
δέκα (10) τουλάχιστον ημέρες στις εφημερίδες. 

5. Η Γενική Συνέλευση ευρίσκεται σε απαρτία και συνεδριάζει έγκυρα 
για τα θέματα της ημερήσιας διάταξης όταν περίστανται ή αντιπροσω¬ 
πεύονται σε αυτήν μέτοχοι που εκπροσωπούν το ένα τέταρτο (1 /4) του¬ 
λάχιστον του καταβεβλημένου μετοχικού κεφαλαίου. 

6. Σε περίπτωση μη συντελέσεως της απαρτίας αυτής η Γ ενική Συνέ¬ 
λευση προσκαλείται εντός·!0 ημερών και συνέρχεται εκ νέου εντός εί¬ 
κοσι (20) ημερών από της χρονολογίας της συνεδρίασης που ματαιώ¬ 
θηκε. Κατά την επαναληπτική αυτή συνεδρίαση βρίσκεται σε απαρτία 

και συνεδριάζει έγκυρα στα θέματα της αρχικής ημερήσιας διάταξης 
οποιοδήποτε και αν είναι το εκπροσωπούμενο σε αυτήν τμήμα του κατα¬ 
βεβλημένου μετοχικού κεφαλαίου. 

Άρθρο 12 

Προεδρείο Γενικής Συνέλευσης 

1. Στη Γενική Συνέλευση προεδρεύει προσωρινά ο Πρόεδρος του Διοι¬ 
κητικού Συμβουλίου ή αν αυτός κωλύεται ο νόμιμος αναπληρωτής του, 
ή και αν αυτός κωλύεται ο νόμιμος αναπληρωτής του, ή και αν αυτός 
κωλύεται ο πρεσβύτερος των παρισταμένων συμβούλων. Χρέη γραμμα- 
τέως εκτελεί προσωρινά αυτός που ορίζεται από τον Πρόεδρο. 

2. Μετά την κήρυξη οριστικού του καταλόγου των μετόχων που 
έχουν δικαίωμα ψήφου, η Γ ενική Συνέλευση προβαίνει με ομόφωνο βοή 
ή με μυστική ψηφοφορία στην εκλογή του Προέδρου αυτής και ενός 
Γραμματέα, ο οποίος εκτελεί και χρέη ψηφολέκτου. 

Άρθρο 13 

Κατάθεση μετοχών - Δικαίωμα ψήφου μετόχου 

1. Κάθε μέτοχος για να συμμετάσχει στη Γενική Συνέλευση και να 
έχει δικαίωμα ψήφου σε αυτή, οφείλει να καταθέσει τις μετοχές του στο 
Ταμείο του Οργανισμού ή στο Ταμείο Παρακαταθηκών και Δανείων ή 
σε οποιαδήποτε Ανώνυμη Τραπεζική Εταιρεία που λειτουργεί στην Ελ¬ 
λάδα πέντε (5) τουλάχιστον ημέρες πριν από την ημέρα της συνεδριά- 
σεως της Γενικής Συνέλευσης. 

2. Οι αποδείξεις καταθέσεων των μετοχών κατά τα οριζόμενα, στην 
παράγραφο 1 του παρόντος άρθρου όπως και τα έγγραφα νομιμοποιή- 
σεως των αντιπροσώπων των μετόχων, πρέπει να κατατίθενται στον 
•Οργανισμό πέντε (5) τουλάχιστον ημέρες, πριν από την ημέρα συνεδρία¬ 
σης της Γενικής Συνέλευσης. 

3. Οι μέτοχοι εκείνοι που δεν συμμορφώθηκαν εμπρόθεσμα προς στις 
διατάξεις των παραγράφων 1 και 2 του παρόντος άρθρου, όπως και του 
άρθρου 9 του παρόντος, δύνανται να μετάσχουν στην Γενική Συνέλευση 
μόνο κατόπιν άδειας αυτής. 

4. Σαράκοντα οκτώ (48) ώρες πριν από κάθε Γ ενική Συνέλευση πρέ¬ 
πει να τοιχοκολλάται σε εμφανή θέση του καταστήματος του Οργανι¬ 
σμού πίνακας των μετόχων με δικαίωμα ψήφου κατά την Γ ενική Συνέ¬ 
λευση με ένδειξη για τους τυχόν αντιπροσώπους αυτών, τον αριθμό των 
μετοχών και των ψήφων τους καθώς και των διευθύνσεων των μετόχων 
και των αντιπροσώπων του πίνακα. 

5. Εάν κάποιος μέτοχος έχει αντιρρήσεις κατά του καταλόγου δύνα- 
ται να τις υποβάλλει μόνο στην αρχή της συνεδρίασης της Γ ενικής Συνέ¬ 
λευσης και πριν από την έναρξη της συζήτησης των θεμάτων που ανα¬ 
γράφονται στην ημερήσια διάταξη διαφορετικά αυτές θεωρούνται απα¬ 
ράδεκτες. 

Άρθρο 14. 

Ημερήσια Διάταξη - Πρακτικά 

1. Οι συζητήσεις και αποφάσεις της Γενικής. Συνέλευσης περιορίζο¬ 
νται στα θέματα που αναγράφονται στη δημοσιευόμενη κατά το άρθρο 
10 του παρόντος Καταστατικού ημερήσια διάταξη. Η ημερήσια διάταξη 
καταρτίζεται από το Διοικητικό Συμβούλιο και περιλαμβάνει τις προτά¬ 
σεις του καθώς και προτάσεις του Δημοσίου ή των ελεγκτών. Συζήτηση 
εκτός των θεμάτων της ημερήσιας διατάξεως δεν επιτρέπεται, εκτός 
εξαιρετικά για τροπολογίες προτάσεων του Διοικητικού Συμβουλίου 
προς την συνέλευση και για προτάσεις συγκλήσεως νέας Γενικής Συνέ¬ 
λευσης. 

2. Οι κατά την Συνέλευση συζητήσεις και αποφάσεις καταχωρίζονται 
περιληπτικά σε ειδικό βιβλίο και υπογράφονται από τον Πρόεδρο και τον 
Γραμματέα αυτής. 

3. Αντίγραφα και αποσπάσματα πρακτικών επικυρώνονται από τον 
Πρόεδρο του Διοικητικού Συμβουλίου ή τον αναπληρωτή αυτού. 

ΚΕΦΑΛΑΙΟ Δ 
Διοίκηση 
Άρθρο 15 

Σύνθεση - Λειτουργία Διοικητικού Συμβουλίου 

1. Η διοίκηση και η διαχείριση των υποθέσεων του Οργανισμού 
ασκείται από Διοικητικό Συμβούλιο το οποίο συντίθεται ως εξής: 

Σύνθεση Διοικητικού Συμβουλίου 

Α) Πρόεδρος του Διοικητικού Συμβουλίου ορίζεται ο Νομάρχης Δω- 


δεκανήαου. 

Β) Μέλη: 

α) Οι έπαρχοι (Κω, Καλύμνου, Καρπάθου) ως Πρόεδροι των επαρ¬ 
χιακών συμβουλίων. · 

β) Τρία (3) μέλη των υπηρεσιών των Υπουργείων (ΥΠΕΘΟ, Γεωρ¬ 
γίας, ΥΠΕΧΩΔΕ) οριζόμενα με τους αναπληρωτές τους από τους αντί¬ 
στοιχους Υπουργούς. Τα μέλη αυτά είναι κάτοχοι διπλώματος ανωτά- 
των σχολών. 

γ) Ένα (1) μέλος εκπρόσωπος του Εμποτικού και Βιομηχανικού 
Επιμελητηρίου Δωδεκανήσου (ΕΒΕΔ). 

δ) Ένα (1) μέλος εκπρόσωπος της τοπικής ένωσης Δήμων και Κοι¬ 
νοτήτων Δωδεκανήσου (ΤΕΔΚ). 

ε) Ένα (1) μέλος εκπρόσωπος του Τεχνικού Επιμελητηρίου Ελλά¬ 
δος, Τμήμα Δωδεκανήσου. 

στ) Ένα (1) μέλος εκπρόσωπος της Ένωσης Ξενοδόχων Ρόδου 
ζ) Ένα (1) μέλος εκπρόσωπος του Εμπορικού Συλλόγου Ρόδου 
η) Ένα (1) μέλος εκπρόσωπος του Δικηγορικού Συλλόγου Ρόδου 
θ) Ένα (1) μέλος εκπρόσωπος της Ένωσης Αγροτικών Συνεταιρι¬ 
σμών Δωδεκανήσου 

ι) Ένα (1) μέλος εκπρόσωπος των εργαζομένων στον παρόντα Οργα¬ 
νισμό 

ια) Ένα (1) μέλος εκπρόσωπος του Οικονομικού Επιμελητηρίου Ελ¬ 
λάδος, Τμήμα Δωδεκανήσου. 

2. Οι αρμόδιοι φορείς, οι οποίοι ορίζουν τα μέλη των περιπτώσεων δ, 
ε, στ, ζ, η, θ, ι και η πρέπει μέσα σε ένα μήνα από την σχετική έγγραφη 
ειδοποίηση του Υπουργού Εθνικής Οικονομίας να ορίσουν τους εκπρο¬ 
σώπους τους, διαφορετικά τα αντίστοιχα μέλη ορίζονται από τον 
Υπουργό Εθνικής Οικονομίας. Η απόφαση του Υπουργού Εθνικής Οι¬ 
κονομίας περί συγκροτήσεως του Διοικητικού Συμβουλίου δημοσιεύεται 
στην Εφημερίδα της Κυβερνήσεως. 

3. Στις συνεδριάσεις του Διοικητικού Συμβουλίου μετέχει άνευ ψήφου 
ο Γενικός Διευθυντής Οργανισμού, ο οποίος αναφέρεται στα άρθρο 18 
του παρόντος και ο οποίος εισηγείται τα θέματα προς συζήτηση. 

4. Χρέη γραμματέως του Διοικητικού Συμβουλίου εκτελεί υπάλλη¬ 
λος του Οργανισμού ή αν απουσιάζει αυτός Δημόσιος Υπάλληλος, απο¬ 
σπασμένος στον Οργανισμό κατά τας διατάξεις της παραγράφου 6 του 
άρθρου 36 του Ν. 849/1978, οριζόμενος και αυτός μετά του αναπλη¬ 
ρωτή του από τον Πρόεδρο του Οργανισμού. Το νέο μέλος που διορίζε¬ 
ται σε αντικατάσταση παραιτηθέντος, εκπεσόντος, θανόντος, μετατεθέ- 
ντος, αντικατασταθέντος, ή αποχωρήσαντος μέλους διανύει τον υπόλοι¬ 
πον χρόνον της θητείας. Μέλος που εξάντλησε τη θητεία του δύναται να 
διορισθεί εκ νέου. 

5. Η θητεία του Διοικητικού Συμβουλίου είναι τριετής. 

6. Το Διοικητικό Συμβούλιο ευρίσκεται σε απαρτία εάν ο αριθμός των 
παρόντων μελών είναι μεγαλύτερος των απάντων. 

7. Το Διοικητικό Συμβούλιο συγκαλείται με πρόσκληση του Προέ¬ 
δρου αυτού σε τόπο που ορίζεται από αυτόν. Η πρόσκληση στην οποία 
αναγράφονται τα θέματα της ημερήσιας διατάξεως, επιδίδεται με από¬ 
δειξη από οποιοδήποτε δημόσιο όργανο σε καθένα από τα τακτικά και 
αναπληρωματικά μέλη, τρεις τουλάχιστον ημέρες πριν από την ορι¬ 
σμένη για τη συνεδρίαση ημέρα. Σε κατεπείγουσες περιπτώσεις που 
εκτιμώνται από τον Πρόεδρο η πρόσκληση στην οποία αναφέρεται και 
το κατεπείγον δύναται να επιδίδεται και την προηγουμένη ημέρα από 
την καθορισμένη για τη συνεδρίαση. 

8. Οι συνεδριάσεις του Διοικητικού Συμβουλίου είναι μυστικές. Ο 
Πρόεδρος του Συμβουλίου δύναται να καλεί στις συνεδριάσεις οποιονδή- 
ποτε υπάλληλο ή ιδιώτη για παροχή πληροφοριών ή γνωμών, σχετικά 
με τα συζητούμενα θέματα. 

9. Οι αποφάσεις του Συμβουλίου, οι οποίες πρέπει να είναι ειδικά αι¬ 
τιολογημένες λαμβάνονται με φανερή ψηφοφορία και κατά πλεοψηφία- 
των παρόντων μελών. Σε περίπτωση ισοψηφίας επικρατεί η ψήφος του 
Προέδρου. Εάν υπάρχουν περισσότερες από δύο γνώμες αυτοί που ακο¬ 
λουθούν την ασθενέστερη οφείλουν να προσχωρήσουν σε μία από τις επι¬ 
κρατέστερες. 

10. Οι αποφάσεις του Συμβουλίου διατυπώνονται σε πρακτικά που 
υπογράφονται από τον Πρόεδρο και τον Γραμματέα. 

11. Στα πρακτικά αναγράφονται τα ονόματα όλων των συμμετεχό- 
ντων μελών, γίνεται ρητή μνεία για την απουσία ή το κώλυμα τακτικού 
μέλους για την συμμετοχή του αναπληρωματικού και καταχωρίζονται 
σε αυτά και οι γνώμες των μελών που μειοψηφούν. 

12. Τα αναγκαία βιβλία τηρούνται από το Διοικητικό Συμβούλιο με 

μέριμνα του Γραμματέα χαι είναι τα εξής: 

α) βιβλίο Πρωτοκόλλου εισερχομένων και εξερχομένων εγγράφων 
β) βιβλίο Πρακτικών των συνεδριάσεων 
γ) βιβλίο Διεκπεραίωσης εγγράφων που παραδίδονται με απόδειξη. 
Τα τηρούμενα βιβλία αριθμούνται και μονογράφονται κατά φύλλο 
από τον Γραμματέα και θεωρούνται από τον Πρόεδρο στο τελευταίο 
φύλλο τους. 

Άρθρο 16 

Αρμοδιότητες Διοικητικού Συμβουλίου 

1. Το Διοικητικό Συμβούλιο του Οργανισμού αποφασίζει για κάθε 
θέμα που αφορά τον Οργανισμό εκτός από τις περιπτώσεις που ορίζο¬ 
νται διαφορετικά από το παρόν. 

2. Το Διοικητικό Συμβούλιο κυρίως: 

α) Επιμελείται των υποθέσεων και των συμφερόντων του Οργανι¬ 
σμού. 

β) Ψηφίζει το ετήσιο πρόγραμμα μελετών και έργων όπως και το 
πρόγραμμα επενδύσεων. 

Τα προγράμματα αυτά εγκρίνονται από τον Υπουργό Εθνικής Οικο¬ 
νομίας. 

γ) Ψηφίζει ένα μήνα τουλάχιστον πριν από την έναρξη κάθε οικονομι¬ 
κού έτους, του ετήσιο προϋπολογισμό εσόδων και εξόδων του Οργανι¬ 
σμού. Επίσης ψηφίζει, κατά την διάρκεια του οικονομικού έτους, τις 
• αναγκαίες αναμορφώσεις και τροποποιήσεις του Προϋπολογισμού. 

Ο προϋπολογισμός του Οργανισμού καθώς και κάθε τροποποίηση 
εγκρίνονται από του Υπουργό Εθνικής Οικονομίας. 

δ) Αποφασίζει, για την ανάθεση μελετών και εκτέλεση κάθε έργου και 
προμήθειας, κατά, τις ισχύουσες για κάθε περίπτωση διατάξεις του Δη¬ 
μοσίου, μετά από μεταβίβαση των αρμοδιοτήτων των οικείων Υπουρ¬ 
γείων ή Οργανισμών στο Διοικητικό Συμβούλιο του Οργανισμού, όπως 
και την ανάληψη οποιασδήποτε υποχρέωσης εκ μέρους του Οργανισμού 
και εγκρίνει τις αναγκαίες για αυτό δαπάνες. 

ε) Αποφασίζει, για κάθε εκποίηση ή εκμίσθωση ακινήτων ή κινητών 
που ανήκουν στον Οργανισμό, για την έγερση αγωγών και την παραί¬ 
τηση από ασκηθείσες αγωγές ή για την παραίτηση από ένδικα μέσα κα¬ 
θώς και για δικαστικούς ή εξώδικους συμβιβασμούς, ύστερα από 
έγκριση του Υπουργού Εθνικής Οικονομίας. 

στ) Υποβάλλει το αργότερο μέσα σε τέσσερεις (4) μήνες από τη λήξη 
του οικονομικού έτους στα εποπτευόμενα τον Οργανισμό Υπουργεία, τις 
εγκριθείσες από την Γ ενική Συνέλευση Εκθέσεις Οικονομικής κατάστα¬ 
σης του Οργανισμού οι οποίες περιλαμβάνουν απολογισμό εσόδων - εξό¬ 
δων, ισολογισμό και κατάσταση ρευστότητας. 

ζ) Αποδέχεται την συμμετοχή φυσικών ή νομικών προσώπων ή Ορ¬ 
γανισμών Τοπικής Αυτοδιοίκησης ή επιχειρήσεων κοινής ωφέλειας στη 
δαπάνη κατασκευής έργων και λοιπών εγκαταστάσεων, τα οποία επιθυ¬ 
μούν να κατασκευάσει κατά προτεραιότητα ο Οργανισμός και καθορίζει 
τους όρους καταβολής της δαπάνης της συμμετοχής αυτής τις τυχόν 
αναγκαίες εγγυήσεις όπως και κάθε σχετική λεπτομέρεια. 

η) Αποφασίζει για τη συμμετοχή των ωφελουμένων στις δαπάνες κα¬ 
τασκευής λειτουργίας και διοίκησης των έργων όπως και για το ύψος 
των επιβαλλομένων εισφορών. 

θ) Μεριμνά για την σύνταξη ή.τροποποίηση του Κανονισμού εσωτερι¬ 
κής λειτουργίας του Οργανισμού που εγκρίνεται με απόφαση του 
Υπουργού Εθνικής Οικονομίας και δημοσιεύεται στην Εφημερίδα της 
Κυβερνήσεως. 

ι) Αποφασίζει σε κάθε θέμα για το οποίο υποβάλλεται εισήγηση του 
Γενικού Δ/ντή ή οποιουδήποτε μέλους του Διοικητικού Συμβουλίου. 

ια) Εισηγείται την κήρυξη απαλλοτριώσεων στους εποπτεύοντες 
Υπουργούς. 

3. Ο πρόεδρος του Διοικητικού Συμβουλίου του Οργανισμού: 

α) Εκπροσωπεί τον Οργανισμό ενώπιον των δικαστηρίων και κάθε 
«ρχής και δίνει τους επιβαλλόμενους όρκους. 

β) Δύναται σε προφανή κίνδυνο από την αναβολή και χωρίς απόφαση 
του Διοικητικού Συμβουλίου του Οργανισμού να εγείρει και να αντι- 
κρούει αγωγές και να ασκεί ένδικα μέσα, να διορίζει πληρεξούσιους και 
να προβαίνει σε κάθε δικαστική ή εξώδικη πράξη προστατευτική των 
συμφερόντων του Οργανισμού. Οι πράξεις αυτές υποβάλλονται αμέσως 
στο Διοικητικό Συμβούλιο προς έγκριση και 
γ) Υπογράφει τα συμβόλαιο του Οργανισμού. 

4. Το Διοικητικό Συμβούλιο δύναται με απόφασή του, που εγκρίνεται 


από τον Νομάρχη Δωδεκάνησου να εξουσιοδοτεί τον Πρόεδρο ή άλλο 
μέλος του Συμβουλίου ή τον Γ ενικό Διευθυντή για την άσκηση των αρ¬ 
μοδιοτήτων του πλην των αναφερομένων στο άρθρο 16 παρ. 2 εδ. ια. 

Άρθρο 17 
Τεχνικό Συμβούλιο 

1. Το Τεχνικό Συμβούλιο του Οργανισμού συγκροτείται σε από¬ 
φαση του Προέδρου του ΔΣ, είναι πενταμελές και αποτελείται από: 

α) Τον Προϊστάμενο της Δ/νσης Τεχνικών Υπηρεσιών του Νομού 
Δωδεκανήσου ή τον νόμιμο αναπληρωτή του. 

β) Τον Προϊστάμενο της ΤΥΔΚ του Νομού Δωδεκανήσου ή τον νό¬ 
μιμο αναπληρωτή του. 

γ) Ένα (1) μέλος του Τεχνικού Επιμελητηρίου Ελλάδος που ορίζεται 
με τον αναπληρωτή του από το Τμήμα Δωδεκανήσου του ΤΕΕ. 

δ) Τον Προϊστάμενο της Υπηρεσίας προγραμματισμού της Νομαρ¬ 
χίας Δωδεκανήσου ή το νόμιμο αναπληρωτή του. 

ε) Τον Προϊστάμενο της Υπηρεσίας Εντελλομένων Εξόδων του Νο¬ 
μού Δωδεκανήσου ή τον νόμιμο αναπληρωτή του. 

Σε περίπτωση κατά την οποία οι εκπρόσωποι του Τεχνικού Επιμελη¬ 
τηρίου Ελλάδος δεν ορισθούν εντός μηνάς από τη σχετική έγγραφη αί¬ 
τηση του Προέδρου του Δ.Σ. αυτός δύναται να ορίζει τους παραπάνω εκ¬ 
προσώπους χωρίς τη πρόταση του ΤΕΕ Πρόεδρος του Τεχνικού Συμ¬ 
βουλίου είναι ο ανώτερος των μελών των Δημοσίων Υπαλλήλων του ή 
επί ισοβάθμων ο αρχαιότερος. Καθήκοντα Γραμματέα εκτελεί υπάλλη¬ 
λος του Οργανισμού που ορίζεται από τον Πρόεδρο του Διοικητικού 
Συμβουλίου. Στις συνεδριάσεις του Τεχνικού Συμβουλίου μετέχει ως ει- 
οητητήί χωρίς ψήφο ο Προϊστάμενος της Τεχνικής Υπηρεσίας του Ορ¬ 
γανισμού ή ο νόμιμος αναπληρωτής του. Σε περίπτωση ισοψηφίας η ψή¬ 
φος του Προέδρου λογίζεται διπλή. 

2· Το Τεχνικό Συμβούλιο, η θητεία των μελών του οποίου ορίζεται 
διετής, συγκροτείται με απόφαση του Προέδρου του Διοικητικού Συμ¬ 
βουλίου του Οργανισμού. 

3. Το Τεχνικό Συμβούλιο γνωμοδοτεί για θέματα προκαταρκτικών 
τεχνικών και οικονομικών μελετών καθώς και κατασκευής έργων αρ¬ 
μοδιότητας του Οργανισμού. Επίσης γνωμοδοτεί για κάθε συναφές 
θέμα που παραπέμπεται σε αυτό από το Διοικητικό Συμβούλιο. 

4. Οι διατάξεις των παραγράφων 6, 8 και 9 έως και 13 του άρθρου 
15 του παρόντος έχουν εφαρμογή και στο Τεχνικό Συμβούλιο. 

Άρθρο 18 

_ Των Υπηρεσιών του Οργανισμού προΐσταται ο Γενικός Δ/ντής. Αυ¬ 
τός διορίζεται με πενταετή θητεία με απόφαση του Υπουργού Εθνικής 
Οικονομίας η οποία καθορίζει και τις αποδοχές αυτού. 

Ως προσόντα διορισμού για τη θέση του Γενικού Δ/ντή ορίζονται: 
πτυχίο Ανωτάτης Σχολής της ημεδαπής ή ισότιμο πτυχίο της αλλοδα- 
^ήί» μεταπτυχιακό τίτλο σπουδών επιπέδου τουλάχιστον ποβδΙβΓ ή 
εμπειρία σε θέματα συναφή προς τις δραστηριότητες του Οργανισμού 
και άρτια γνώση μίας τουλάχιστον των γλωσσών Αγγλικής, Γαλλικής 
Γ ερμανικής. 

Άρθρο 19 

Αρμοδιότητες Γενικού Δ/ντή 

1. Ο Γενικός Δ/ντής του Οργανισμού μεριμνά για: 

α) Την εκπλήρωση του σκοπού, για τον οποίο συστήθηκε ο Οργανι- 
σμός. 

β) Την κατάρτιση του ετησίου προγράμματος μελετών, κατασκευών 
και συντηρήσεων. 

γ) Την κατάρτιση των ετήσιων και πολυετών προγραμμάτων επενδύ¬ 
σεων, υποδεικνύοντας τις εγκεκριμένες ή προτεινόμενες πηγές χρημα¬ 
τοδότησής τους. 

δ) Την σύνταξη δύο τουλάχιστον μήνες πριν από την έναρξη κάθε οι¬ 
κονομικού έτους, του Προϋπολογισμού εσόδων και εξόδων του Οργανι¬ 
σμού. 

ε) Την κατάρτιση των αναγκαίων αναμορφώσεων και τροποποιή¬ 
σεων των προγραμμάτων και του ετήσιου προϋπολογισμού εσόδων και 
εξόδων. 

στ) Την σύνταξη του ετήσιου απολογισμού του Οργανισμού εντός 
τριών μηνών από τη λήξη εκάστου οικονομικού έτους. 

2. Επίσης ο Γ ενικός Δ/ντής ελέγχει την καθημερινή εργασία του Ορ¬ 
γανισμού και ασκεί εποπτεία στη διεξαγωγή των εργασιών κάθε υπηρε- 

αίας του, έχει την Διοίκηση του προσωπικού και εισηγείται στο Διοικη¬ 
τικό Συμβούλιο του Οργανισμού τα εξής: 

α) την ανάθεση μελετών, εκτέλεση έργων και προμηθειών σύμφωνα 
με τις εκάστοτε ισχύουσες διατάξεις, 

β) κάθε εκποίηση ή εκμίσθωση ακινήτων ή κινητών πραγμάτων που 
ανήκουν στον Οργανισμό. 

γ) έγερση αγωγών ή παραίτηση από αυτές, συμβιβασμό ή παραί¬ 
τηση από άλλα ένδικα μέσα, 
δ) σύναψη δανείων και 

ε) συμμετοχή φυσικών ή νομικών προσώπων ή οργανισμών Τοπικής 
Αυτοδιοίκησης ή Οργανισμών, κοινής ωφέλειας στην δαπάνη κατα¬ 
σκευής έργων, τα οποία επιθυμούν να κατασκευάσει ο Οργανισμός κατά 
προτεραιότητα, καθώς και στους όρους συμμετοχής του. 

3. Ο Γενικός Δ/ντής έχει την μέριμνα και την ευθύνη της εκτέλεσης 
των αποφάσεων του Διοικητικού Συμβουλίου του Οργανισμού, μετέχει 
δε χωρίς ψήφο στις συνεδριάσεις του Διοικητικού Συμβουλίου και ειση- 
γείται τα προς συζήτηση θέματα. Στον Γενικό Δ/ντή μπορεί να μεταβι- 
βασθεί από τον Οργανισμό εσωτερικής υπηρεσίας ή με ειδική απόφαση 
του Διοικητικού Συμβουλίου και η αποφασιστική αρμοδιότητα επί της 
εκτέλεσης συνήθους φύσεως έργων ή προμηθειών και ανάληψης υπο¬ 
χρεώσεων, εφ’ όσον η ολική δαπάνη δεν υπερβαίνει ποσοστό δύο τοις 
εκατό (2%) του λειτουργικού προϋπολογισμού. 

4. Μέχρι το διορισμό του Γενικού Δ/ντή του Οργανισμού, τα καθή¬ 
κοντα αυτού ασκεί υπάλληλος του Οργανισμού που ορίζεται με απόφαση 
του Διοικητικού Συμβουλίου αυτού ή αποσπασμένος στον Οργανισμό 
κατά τα διατάξεις της παραγράφου 6 του άρθρου 36 του Ν. 849/1978. 

5. Τον Γενικό Διευθυντή που απουσιάζει ή κωλύεται αναπληρώνει 
κατόπιν απόφασης του Διοικητικού Συμβουλίου, ο ένας από τους Συμ¬ 
βούλους ή ανώτερος υπάλληλος του Οργανισμού ή αποσπασμένος σε 
αυτόν. 

Άρθρο 20 

Αποζημιώσεις Μελών Συμβουλίων 

Οι μετέχοντες στις συνεδριάσεις του Διοικητικού και του Τεχνικού 
Συμβουλίου σύμφωνα με τις διατάξεις των άρθρων 15 και 17 του παρό¬ 
ντος, δικαιούνται αποζημιώσεως, που καθορίζεται με απόφαση του 
Διοικητικού Συμβουλίου του Οργανισμού και εγκρίνεται με κοινή από¬ 
φαση των Υπουργών Εθνικής Οικονομίας και Οικονομικών, βάσει των 
διατάξεων του Ν. 754/1978. Για τα μέλη που δεν έχουν την δημο¬ 
σιοϋπαλληλική ιδιότητα, η αποζημίωση καθορίζεται κατά συνεδρίαση 
ίση προς το 1/25 του βασικού μισθού του δεύτερο βαθμού των ειδικών 
θέσεων (ΕΘ). 

ΚΕΦΑΛΑΙΟ Ε: 

Περιουσία - Πόροι - Χρηματοδότηση 
Άρθρο 21 
Περιουσία 

Στην περιουσία του Οργανισμού ανήκουν τα έργα που θα εκτελεσθούν 
από αυτόν στην περιοχή αρμοδιότητάς τους επί τη βάση μελετών, εκτός 
από τα έργα ή τα τμήματα αυτών τα οποία με κοινή απόφαση των 
Υπουργών που τον εποπτεύουν θα χαρακτηρισθούν από την φύση τους, 
περιουσία του Δημοσίου, η εκμετάλλευση των οποίων επαφίεται στον 
Οργανισμό. 

1 Άρθρο 22 

1. Για την πραγματοποίηση των σκοπών του ο Οργανισμός χρημα¬ 
τοδοτείται: 

α) από ίδια κεφάλαια 

β) από δάνεια που συνάπτονται με πιστωτικά ιδρύματα του εσωτερι¬ 
κού και εξωτερικού 

γ) από κεφάλαια που προέρχονται από την έκδοση ομολογιακών δα¬ 
νείων 

• δ) από τη συμμετοχή των ωφελουμένων 

ε) από τον κρατικό προϋπολογισμό με επιχορήγηση ή δανειοδό¬ 
τηση 

στ) από δωρεές, παραχωρήσεις ή κληροδοτήματα 
ζ) από τη πώληση περιουσιακών στοιχείων ή εκμίσθωση ακινήτων 
του Οργανισμού. 


η) από τους ίδιους πόρους αυτού. Ως πόροι του Οργανισμού νοούνται 
τα έσοδα από την εκμετάλλευση των κατασκευαζομένων από αυτόν έρ¬ 
γων όπως και τα πάσης φύσεως λοιπά έσοδα. 

θ) από πιστώσεις των Ευρωπαϊκών Κοινοτήτων. 

Κατά την ψήφιση του ετήσιου προϋπολογισμού εσόδων και εξόδων 
επιμερίζονται οι δαπάνες του Οργανισμού σε δαπάνες εκπόνησης και 
παραλαβής έργων, σε δαπάνες λειτουργίας και συντήρησης έργων και 
γενικά δαπάνες διοίκησης. Βάσει του επιμερισμού αυτού επιβαρύνονται 
αντίστοιχα και ανάλογα του ποσοστού συμμετοχής τους οι κατά περί¬ 
πτωση πηγές χρηματοδότησης. 

Άρθρο 23 

Έργα-προμήθειες-αποφαινόμενα όργανα 

1. Τα έργα, η συντήρηση και λειτουργία αυτών όπως και οι απαιτού- 
μενες προμήθειες εκτελούνται από τον Οργανισμό. Η σύνταξη, θεώρηση 
και έγκριση των μελετών, η εκτέλεση των έργων και η διενέργεια προ¬ 
μηθειών διέπονται από τις ισχύουσες για κάθε περίπτωση διατάξεις του 
Δημοσίου, μεταβιβαζομένων των αρμοδιοτήτων των οικείων Υπουρ¬ 
γείων ή λοιπών φορέων στο Διοικητικό Συμβούλιο. 

2. Ειδικά για την εφαρμογή των διατάξεων του Ν. 1418/1984 και 
των εκτελεστικών αυτού Διαταγμάτων ορίζονται τα ακόλουθα. 

α) Κύριος του έργου κατά την έννοια του Ν. 1418/1984 και των 
εκτελεστικών αυτού Διαταγμάτων είναι ο Οργανισμός, το Διοικητικό 
Συμβούλιο του οποίου αποφασίζει για τις περιπτώσεις κατά τις οποίες 
προβλέπεται αρμοδιότητά του. 

β) Διευθύνουσα τα έργα Υπηρεσία ορίζεται η Τεχνική Υπηρεσία του 
Οργανισμού σύμφωνα με τις οργανωτικές διατάξεις που ισχύουν κάθε 
φορά. 

γ) Ιεραρχικώς προϊστάμενη αρχή είναι ο Γενικός Δ/ντής του Οργανι¬ 
σμού. 

δ) Ως επιβλέποντες ορίζονται τεχνικοί υπάλληλοι του Οργανισμού ή 
ιδιώτες στους οποίους ανατίθεται με σύμβαση επίβλεψης έργου. 

ε) Αρμόδιο Τεχνικό Συμβούλιο είναι το Τεχνικό Συμβούλιο του Ορ¬ 
γανισμού. 

στ) Στις αιτήσεις θεραπείας σύμφωνα με τις διατάξεις του άρθρου 12 
του Ν. 1418/1984 από διαφορές που προκύπτουν κατά την εκτέλεση 
των έργων του Οργανισμού, αποφαίνεται το Διοικητικό Συμβούλιο του 
Οργανισμού. 

Οι αιτήσεις αυτές απευθύνονται προς τον Οργανισμό Ανάπτυξης Δω- 
δεκανήαου (ΟΑΔ) και επιδίδονται απ’ ευθείας σε αυτόν χωρίς απαιτου- 
μένη κοινοποίηση στον Υπουργό Περιβάλλοντος, Χωροταξίας και Δη¬ 
μοσίων Έργων. 

ζ) Οι διακηρύξεις και η διεξαγωγή διεθνών δημοσίων διαγωνισμών 
για την εκτέλεση έργων του Οργανισμού εγκρίνονται από το Διοικητικό 
Συμβούλιο του Οργανισμού. 

η) Καθήκοντα συμβούλου σε αλλοδαπό φυσικό ή νομικό πρόσωπο για 
συγκεκριμένα έργα εξαιρετικής σπουδαιότητας, αρμοδιότητας του Ορ¬ 
γανισμού, δύναται να ανατίθενται με απόφαση του Διοικητικού Συμβου¬ 
λίου του Οργανισμού η οποία εγκρίνεται από τον Υπουργό Εθνικής Οι¬ 
κονομίας. 

θ) Οι παρεκκλίσεις από τις κείμενες διατάξεις που αφορούν την εκτέ¬ 
λεση των Δημοσίων Έργων σύμφωνα με την παρ. 2 του άρθρου 11 του 
ΝΔ 2386/1953, όπως ισχύει, για τα έργα αμροδιότητας Οργανισμού 
εγκρίνονται με απόφαση του Διοικητικού Συμβουλίου του Οργανισμού. 
Η απόφαση αυτή υπόκειται στην έγκριση του Υπουργού Εθνικής Οικο¬ 
νομίας. 

ι) Η έγκριση μελετών και. συγκριτικών πινάκων, η κατακύρωση δη¬ 
μοπρασιών καθώς και κάθε άλλη ανωτέρα του ποσού των 5.000.000 
δρχ, γίνονται με αποφάσεις του Διοικητικού Συμβουλίου, το οποίο μπο¬ 
ρεί να εξουσιοδοτήσει τον Γενικό Δ/ντή με μεταβίβαση τούτων με ειδι¬ 
κές αποφάσεις της παρ. 3 του άρθρου 19 του παρόντος. 

ια) Σε όλες τις υπόλοιπες περιπτώσεις κατά τις οποίες προβλέπεται 
από τη κείμενη Νομοθεσία γνωμοδότηση Τεχνικού Συμβουλίου του Δη¬ 
μοσίου ή άλλου φορέα αύτη παρέχεται, από το Τεχνικό Συμβούλιο του 
Οργανισμού. . 1 

ιβ) Τα θέματα που δεν ρυθμίζονται ειδικά με τις διατάξεις του παρό- 

ντος διέπονται από τον Ν. 1418/1984 και τα Προεδρικά Διατάγματα 
και τις κανονιστικές αποφάσεις που εκδίδονται κατά εξουσιοδότησή του. 

ΚΕΦΑΛΑΙΟ ΣΤ' 

Ισολογισμός-Διανομή κερδών 
Άρθρο 24 

Εταιρική χρήση-Ισολογισμός 

1. Η εταιρική χρήση είναι δωδεκάμηνης διάρκειας, αρχίζει την 
πρώτη (1η) Ιανουάριου και λήγει την τριακοστή πρώτη (31η) Δεκεμ¬ 
βρίου κάθε έτους. 

Η πρώτη εταιρική χρήση αρχίζει από τη δημοσίευση του παρόντος 
και λήγει την 31η Δεκεμβρίου 1992. . 

2. Στο τέλος κάθε χρήσης, το Διοικητικό Συμβούλιο κλείνει τους λο¬ 
γαριασμούς, συντάσσει λεπτομερή απογραφή της περιουσίας του Οργα¬ 
νισμού και καταρτίζει τον ετήσιο Ισολογισμό, σύμφωνα με τις εκάστοτε 
ισχύουσες διατάξεις. Ο Ισολογισμός υποβάλλεται προς έγκριση στη Τα¬ 
κτική Γενική Συνέλευση και συνοδεύεται από επεξηγηματική έκθεση 
του Διοικητικού Συμβουλίου, στην οποία αναφέρονται όλα τα στοιχεία 
του Ενεργητικού και Παθητικού, καθώς και τα στοιχεία του λογαρια¬ 
σμού αποτελεσμάτων, όσον τον δυνατό αναλυτικότερα και από το πιστο¬ 
ποιητικό των Ελεγκτών - Ορκωτών Λογιστών. Τον Ιούλιο κάθε έτους 
συντάσσεται από το Διοικητικό Συμβούλιο, έκθεση για την πρόοδο των 
εργασιών του Οργανισμού για το Α' εξάμηνο του έτους, από ένα αντί¬ 
γραφο της οποίας υποβάλλεται στους Υπουργούς Εθνικής Οικονομίας, 
Οικονομικών και Περιβάλλοντος Χωροταξίας και Δημοσίων Έρ¬ 
γων. 

3. Ο Ισολογισμός και το πιστοποιητικό των Ορκωτών Λογιστών δη¬ 
μοσιεύονται σύμφωνα με το άρθρο 43 β, παράγραφος 5 του ΚΝ. 2190/ 
1920 όπως τροποποιήθηκε με το άρθρο 36 ΠΔ 409/1986 (ΦΕΚ Α 

4. Για να ληφθεί από τη Γενική Συνέλευση έγκυρη απόφαση για τον 
ισολογισμό που έχει εγκριθεί από το Διοικητικό Συμβούλιο, αυτός πρέ¬ 
πει να ελεγχθεί από τους Ελεγκτές του Οργανισμού και να θεωρηθεί ει¬ 
δικά από: 

α) Τον Πρόεδρο του Διοικητικού Συμβουλίου. 

β) Ένα (1) μέλος του Διοικητικού Συμβουλίου που ορίζεται από αυτό 
και 

γ) Τον Προϊστάμενο της υπηρεσίας, στην οποία υπάγεται το Λογι¬ 
στήριο του Οργανισμού, με την υποχρέωση, εάν διαφωνούν ως προς τον 
τρόπο της κατάρτισης αυτού από άποψη νομιμότητας, να εκθέτουν στην 
Γενική Συνέλευση εγγράφως τις αντιρρήσεις τους. 

Άρθρο 25 

Καθαρά κέρδη και διάθεση αυτών 

Καθαρά κέρδη του Οργανισμού είναι αυτά που προκύπτουν μετά την 
αφαίρεση κάθε εξόδου, ζημίας, των κατά νόμο αποσβέσεων των τοκο- 
χρεωλυσίων δανείων και κάθε άλλου βάρους, από τα πραγματοποιηθέ- 
ντα ακαθάριστα κέρδη και κατανέμονται ως ακολούθως: 

α) Πέντε τοις εκατό (5%) των καθαρών κερδών αφαιρείται για το 
σχηματισμό τακτικού αποθεματικού. Η κράτηση αύτη παύει να είναι 
υποχρεωτική όταν το αποθεματικό καλύψει ποσό ίσον προς το μισό του 
εταιρικού κεφαλαίου. Εάν όμως τούτο μειωθεί για οποιονδήποτε λόγο, 
η κράτηση επαναλαμβάνεται μέχρι το ίδιο όριο. 

β) Ποσοστό τουλάχιστον ίσον προς εξ τοις εκατόν (6%) επί του κατα¬ 
βεβλημένου εταιρικού κεφαλαίου. Εάν όμως τούτο μειωθεί για οποιον- 
δήποτε λόγο, η κράτηση επαναλαμβάνεται μέχρι το ίδιο όριο. 

γ) Τα υπόλοιπα καθαρά κέρδη διατίθενται, μετά από απόφαση της 
Γενικής Συνέλευσης, είτε για διανομή προσθέτου μερίσματος, είτε για 
τον σχηματισμό εκτάκτου αποθεματικού είτε για μεταφορά σε νέο. 

Άρθρο 26 

Η ισχύς του παρόντος αρχίζει από την δημοσίευσή του στην Εφημε¬ 
ρίδα της Κυβερνήσεως. 


Στον Υφυπουργό Εθνικής Οικονομίας αναθέτουμε την δημοσίευση 
και εκτέλεση του παρόντος. 

Αθήνα, 27 Μαΐου 1992 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΧΙΛ. ΚΑΡΑΜΑΝΛΗΣ ΣΟΤ. ΧΑΤΖΗΓΑΚΗΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΑΡΙΣΤ. ΤΣΙΠΛΑΚΟΣ ΚΩΝ. ΓΙΑΤΡΑΚΟΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 206 

Ίδρυση, οργάνωση και λειτουργία Τμημάτων στο Χαροκόπειο Α.Ε.Ι. 

Οικιακής Οικονομίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 9 του Ν. 1894/90 «Για την Ακαδημία Αθηνών και 
άλλες εκπαιδευτικές διατάξεις» (Α' 110), όπως αυτό συμπληρώθηκε με 
το άρθρο 17 του Ν. 1966/91 (Α 147). 

β. Την άρθρων 50 παρ. 6 και 6 παρ. 6 του Ν. 1268/82 «Για τη 
δομή και λειτουργία των Ανωτάτων Εκπαιδευτικών Ιδρυμάτων» (Α 
87), όπως το τελευταίο τούτο άρθρο συμπληρώθηκε με το άρθρο 48 
παρ. 7 του Ν. 1404/83 «Δομή και λειτουργία των Τεχνολογικών Εκ¬ 
παιδευτικών Ιδρυμάτων» (Α 113). 

γ. Του άρθρου 70 παρ. 12 του Ν. 1566/85 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης και άλλες διατά¬ 
ξεις» (Α' 167). 

δ. Του άρθρου 1 του Ν. 1674/1986 «Ρύθμιση θεμάτων Α.Ε.Ι. και 
άλλες διατάξεις» (Α 203). 

ε. Της αριθμ. Β1-827/90 απόφασης (Β 805) «Προσωρινή Διοίκηση 
του Ανωτάτου Εκπαιδευτικού Ιδρύματος Οικιακής Οικονομίας». 

2. Τη γνώμη της Διοικούσας Επιτροπής του Χαροκοπείου Α.Ε.Ι. Οι¬ 
κιακής Οικονομίας (συνεδρίαση 7/23.10.1991). 

3. Το έγγραφο του Υπουργείου Εθνικής Παιδείας και θρησκευμά¬ 
των Β1/677/30.10.1991, με το οποίο ζητήθηκε να διατυπώσει τη 
γνώμη του το Συμβούλιο Ανώτατης Παιδείας και ότι έχει παρέλθει 
άπρακτη η προθεσμία που ορίζουν οι διατάξεις του άρθρου 50 παρ. 3 
του Ν. 1268/82 και 

4. Την αριθμ. 193/1992 γνωμοδότηση του Συμβουλίου της Επι¬ 
κράτειας, με πρόταση του Υπουργικού Συμβουλίου, αποφασίζουμε: 

» Άρθρο 1 

Ίδρυση 

1. Ιδρύονται στο «Χαροκόπειο Ανώτατο Εκπαιδευτικό Ίδρυμα Οι¬ 
κιακής Οικονομίας» τα Τμήματα: 

(α) Τμήμα Οικιακής Οικονομίας. 

(β) Τμήμα Διαιτολογίας. 

2. Η έναρξη λειτουργίας και η εισαγωγή των πρώτων φοιτητών, των 
οποίων ο αριθμός δεν μπορεί να υπερβαίνει για κάθε τμήμα τους 100, 
ορίζεται με απόφαση του Υπουργού Παιδείας κατά τα ειδικότερα οριζό¬ 
μενα από την παράγραφο 1 του άρθρου 9 του Ν. 1894/1990 (Α 110). 

3. Τα Τμήματα μέχρι την αυτοδύναμη λειτουργία τους διέπονται ως 
προς την οργάνωση, τη διοίκηση, τη λειτουργία, τον κανονισμό σπου¬ 
δών και το προσωπικό από τις διατάξεις του παρόντος διατάγματος και 
συμπληρωματικά από τις διατάξεις του Ν. 1268/82 (Α 87), όπως 
ισχύουν. 

4. Το Χαροχόπειο Α.Ε,Ι. Οικιακής Οικονομίας και τα Τμήματα αυ¬ 
τού που ιδρύονται με την παράγραφο 1 εγκαθίστανται και λειτουργούν 
στο Νομό Αττικής. 

Άρθρο 2 

Αποστολή 

Αποστολή κάθε Τμήματος είναι: 

α. Του Τμήματος Οικιακής Οικονομίας: 

Η κατάρτιση επιστημονικών στελεχών Οικιακής Οικονομίας ώστε να 
ανταποκρίνονται στις σύγχρονες απαιτήσεις της εκπαίδευσης, καθώς 
και στις απαιτήσεις της οργάνωσης και διοίκησης της οικογένειας. 

β. Του Τμήματος Διαιτολογίας: 

Η κατάρτιση επιστημονικών στελεχών για το δημόσιο και ιδιωτικό 
τομέα με ειδικές γνώσεις των επιστημονικών αρχών για τη διατροφική 
αξία των τροφίμων και το ρόλο τους στην υγεία. 

Άρθρο 3 

Τίτλοι - Διάρκεια Σπουδών 

1. α) Κάθε Τμήμα χορηγεί αντίστοιχο ενιαίο πτυχίο. 

Ειδικώς το ενιαίο πτυχίο του Τμήματος Οικιακής Οικονομίας δια¬ 
χωρίζεται στις κατευθύνσεις: (α) Παιδαγωγικής Οικιακής Οικονομίας 
και (β) Αγροτικής Οικιακής Οικονομίας. 

β) Το πρόγραμμα σουδών κάθε κατεύθυνσης, καθώς και η προθεσμία 
μέσα στην οποία πρέπει να γίνεται η δήλωση προτίμησης των φοιτητών 
ορίζονται με απόφαση της γενικής συνέλευσης του Τμήματος. 

Σε περίπτωση που ο φοιτητής δεν υποβάλει δήλωση προτίμησης, 
αποφασίζει η γενική συνέλευση για την κατεύθυνση που θα ακολουθήσει. 

2. Ο ελάχιστος αριθμός εξαμήνων, που απαιτούνται για τη λήψη του 
πτυχίου ορίζονται σε οκτώ (8). 

Άρθρο 4 

Πρακτική άσκηση των .φοιτητών 

Για την πρακτική άσκηση των φοιτητών των Τμημάτων χρησιμο¬ 
ποιούνται δημόσιοι και ιδιωτικοί φορείς, οι οποίοι ορίζονται με αποφά¬ 
σεις του Υπουργού Εθνικής Παιδείας και Θρησκευμάτων και του καθ’ 
ύλην συναρμόδιου Υπουργού μετά από γνώμη της Γενικής Συνέλευση 
του οικείου Τμήματος. 

Άρθρο 5 
Ίδρυση θέσεων 

1. Σε κάθε Τμήμα του Χαροκόπειου Α.Ε.Ι. Οικιακής Οικονομίας 
ιδρύονται οι ακόλουθες θέσεις προσωπικού: 

α) Είκοσι μία (21) θέσεις Διδακτικού Ερευνητικού Προσωπικού 
(Δ.Ε.Π.). 

β) Πέντε (5) θέσεις Ειδικού Εκπαιδευτικού Προσωπικού (Ε.Ε.Π.). 

γ) Δέκα πέντε (15) θέσεις Ειδικού Διοικητικού - Τεχνικού Προσωπι¬ 
κού (Ε.Δ.Τ.Π.) εκ των οποίων πέντε ΑΤ κατηγορίας, πέντε ΑΡ κατηγο¬ 
ρίας και πέντε ΜΕ κατηγορίας. 

2. Ομοίως ιδρύονται στο Α.Ε.Ι. δέκα (10) θέσεις Ε.Ε.Π. για τη διδα¬ 
σκαλία των ξένων γλωσσών και της γυμναστικής κατά τα οριζόμενα στο 
άρθρο 21 του Ν. 1268/82 (Α - 87). 

3. Οι θέσεις Ε.Δ.Τ.Π. διέπονται ως προς τη βαθμολογική τους εξέ¬ 
λιξη από τις διατάξεις του Π.Δ. 484/1984 (Α 173). 

Άρθρο 6 

Αυτοδύναμη λειτουργία Τμημάτων 

1. Για την αυτοδύναμη λειτουργία κάθε Τμήματος απαιτείται ο διο¬ 
ρισμός έντεκα (11) μελών Διδακτικού Ερευνητικού Προσωπικού, εκ 
των οποίων πέντε (5) τουλάχιστον στις βαθμίδες του Καθηγητή ή του 
Αναπληρωτή Καθηγητή και η εισαγωγή φοιτητών. 

2. Μέσα σε ένα μήνα από την ολοκλήρωση των προϋποθέσεων της 
προηγούμενης παραγράφου, κινείται από τον Πρόεδρο της Δ.Ε. του Χα- 
ροκοπείου Α.Ε.Ι. η διαδικασία εκλογής Προέδρων Τμημάτων και σύ¬ 
γκληση της Γενικής Συνέλευσης κατά τα οριζόμενα στο άρθρο 8 του Ν. 

1268/1982. 

3. Η πλήρωση θέσεων Δ.Ε.Π., Ε.Ε.Π. και Ε.Δ.Τ.Π., που προκηρύσ¬ 
σονται μετά την αυτοδυναμία των Τμημάτων, γίνεται σύμφωνα με τις 
διατάξεις του Ν. 1268/1982. 


4. Η σύσταση των τομέων των Τμημάτων γίνεται με τη διαδικασία 
που ορίζουν οι διατάξεις του άρθρου 6 παράγραφος 4 εδάφιο (ε) του Ν. 
1268/1982, όπως το εδάφιο αυτό προστέθηκε με το άρθρο 48 παρά¬ 
γραφος 1 (στ) του Ν. 1404/1983. 

Άρθρο 7 

Αυτοδύναμη λειτουργία Α.Ε.Ι. 

1. Για την αυτοδύναμή λειτουργία του Ιδρύματος απαραίτητη προϋ¬ 
πόθεση είναι η αυτοδύναμη λειτουργία και των δύο Τμημάτων που ιδρύ¬ 
ονται με το άρθρο 1 του παρόντος. 

2. Μέσα σε ένα μήνα από την ολοκλήρωση των προϋποθέσεων της 
προηγουμένης παραγράφου κινείται από τον Πρόεδρο της Δ.Ε. η διαδι¬ 
κασία εκλογής Πρύτανη και Αντιπρυτάνεων και συγκρότηση της Συ¬ 
γκλήτου και του πρυτανικού συμβουλίου, σύμφωνα με τις διατάξεις του 
άρθρου 11 του Ν. 1268/82. 

3. Μετά την ολοκλήρωση των διαδικασιών της προηγουμένης παρα¬ 
γράφου και την ανάληψη καθηκόντων από τον Πρύτανη και τους Αντι- 
πρυτάνεις παύει η λειτουργία της Δ.Ε. 

Μέχρι τότε συμμετέχουν στη Δ.Ε. ο Πρόεδρος κάθε αυτοδύναμου 
Τμήματος, καθώς και ένας εκπρόσωπος των φοιτητών κάθε Τμήματος. 

4. Η θητεία των πρώτων εκλεγμένων πανεπιστημιακών οργάνων εί¬ 
ναι η προβλεπόμενη από τις διατάξεις του άρθρου 12 του Ν. 1268/82 
προσαυξανομένη με το χρονικό διάστημα που απαιτείται για την λήξη 
του αντίστοιχου ακαδημαϊκού έτους, αρχίζει δε από την ημερομηνία δη¬ 
μοσίευσης στην Εφημερίδα της Κυβερνήσεως της σχετικής πράξης λή¬ 
ξης της θητείας της Διοικούσας Επιτροπής. 

Άρθρο 8 

Διαδικασία πληρώσεως των πρώτων θέσεων Δ.Ε.Π. 

1. α) Η εκιλογή των έντεκα (11) πρώτων μελών Δ.Ε.Π. κάθε Τμή¬ 
ματος γίνεται από ειδικό σώμα εκλεκτόρων, που συγκροτείται με από¬ 
φαση του Υπουργού Εθνικής Παιδείας και θρησκευμάτων, μετά από 
γνώμη της Δ.Ε. 

β) Κάθε ειδικό σώμα εκλεκτόρων αποτελείται από πέντε (5) μέλη, τα 
οποία πρέπει να κατέχουν θέση Δ.Ε.Π. σε ελληνικό Α.Ε.Ι., ή ισοδύναμη 
θέση σε ομοταγές Α.Ε.Ι. του εξωτερικού, ίδιας ή ανώτερης βαθμίδας σε 
σχέση με αυτές στις οποίες ανήκουν οι προκηρυσσόμενες θέσεις. 

Σε κάθε εκλεκτορικό σώμα ορίζονται και δύο (2) αναπληρωματικά 
μέλη. Το εν λόγω ειδικό σώμα παραμένει πενταμελές μέχρις αυτοδυνα¬ 
μίας του Τμήματος. 

γ) Τα εκλεκτορικά σώματα συγκαλούνται και συνεδριάζουν υπό την 
προεδρία του Προέδρου της Διοικούσας Επιτροπής, ο οποίος μπορεί να 
είναι και μέλος του εκλεκτορικού σώματος. 

Με την απόφαση συγκρότησης των ειδικών σωμάτων εκλεκτόρων ή 
με άλλη όμοια ρυθμίζονται οι διαδικασίες και οι τεχνικές λεπτομέρειες 
λειτουργίας των σωμάτων αυτών. 

2. Η πλήρωση των έντεκα (11) πρώτων θέσεων Δ.Ε.Π. γίνεται με 
την ακόλουθη διαδικασία: 

α) Η προκήρυξη των έντεκα (11) πρώτων θέσεων Δ.Ε.Π. κάθε Τμή¬ 
ματος γίνεται με απόφαση του Υπουργού Εθνικής Παιδείας και θρη¬ 
σκευμάτων μετά από γνώμη της Διοικούσας Επιτροπής και δημοσιεύε¬ 
ται στην Εφημερίδα της Κυβερνήσεως. 

Μέσα σε δέκα (10) ημέρες από τη γνωστοποίηση του φύλλου της 
Εφημερίδας της Κυβερνήσεως από το Υπουργείο Εθνικής Παιδείας και 
θρησκευμάτων, η Διοικούσα Επιτροπή ανακοινώνει στον ημερήσιο 
τύπο τη δημοσίευση της προκήρυξης, τον αριθμό του φύλλου της Εφη¬ 
μερίδας της Κυβερνήσεως και την ημερομηνία κατά την οποία λήγει η 
προθεσμία υποβολής υποψηφιοτήτων. 

Η ανακοίνωση γίνεται τουλάχιστον σε δύο ημερήσιες εφημερίδες της 
Αθήνας και της Θεσσαλονίκης. 

β) Στην προκήρυξη αναφέρονται η βαθμίδα της θέσης, καθώς και το 
γνωστικό της αντικείμενο. 

γ) Μέσα σε αποκλειστική προθεσμία σαράντα (40) ημερών από την 
ημέρα της δημοσίευσης της προκήρυξης στην Εφημερίδα της Κυβερνή¬ 
σεως υποβάλλονται στη Δ.Ε. οι αιτήσεις των υποψηφίων μαζί με τα 
ακόλουθα δικαιολογητικά: Βιογραφικό σημείωμα, αντίγραφα των πτυ¬ 
χίων και των τίτλων σπουδών των υποψηφίων, αναλυτικό υπόμνημα 
για τα υποβαλλόμενα πρωτότυπα επιστημονικά δημοσιεύματα, καθώς 
και τόσα αντίτυπά τους όσα είναι τα μέλη του εκλεκτορικού σώματος: 

δ) Πριν λήξει η προθεσμία του προηγούμενου εδαφίου τα ειδικά σώ- 

ματα εκλεκτόρων συγκροτούν τριμελείς εισηγητικές επιτροπές με σύμ¬ 
μετρη συμμετοχή όλων των εκλεκτόρων στις εισηγητικές επιτροπές. 

ε) Οι εισηγητικές επιτροπές υποβάλλουν στα ειδικά σώματα εκλεκτό¬ 
ρων τις εκθέσεις τους, μέσα σε αποκλειστική προθεσμία 20 ημερών από 
τη λήξη της προθεσμίας υποβολής των αιτήσεων των υποψηφίων που 
αναφέρεται στο εδάφιο (γ) της παραγράφου αυτής. 

στ) Οι εκθέσεις είναι ειδικά αιτιολογημένες και περιλαμβάνουν: 

- Αναλυτική παρουσίαση και αξιολόγηση πρωτίστως του διδακτικού 
και συγγραφικού έργου, καθώς και της προσωπικότητας των υποψη¬ 
φίων, όπως επίσης και κρίση για την προσφορά και τη συμβολή τους 
στην πρόοδο της επιστήμης ή της τέχνης. 

- Γνώμη για το βαθμό ανταπόκρισης των υποψηφίων στα απαιτού- 
μενα νόμιμα προσόντα και 

- Αξιολογική κατάταξη των υποψηφίων. 

ζ) Οι εκθέσεις κοινοποιούνται στους υποψηφίους, οι οποίοι μπορούν 
να υποβάλουν σχετικό υπόμνημα στο σώμα εκλεκτόρων. 

η) Αν παρέλθει άπρακτη η προθεσμία του εδαφίου (ε), το σώμα εκλε¬ 
κτόρων προχωρεί στην εκλογή δίχως εισηγητική έκθεση. 

. θ) Το ειδικό σώμα εκλεκτόρων συνέρχεται μέσα σε αποκλειστική προ¬ 
θεσμία 10 ημερών από την ημερομηνία υποβολής της εισηγητικής έκ¬ 
θεσης ή μετά την άπρακτη πάροδο της σχετικής αποκλειστικής προθε¬ 
σμίας του εδαφίου (3), προκειμένου να προχωρήσει στην εκλογή. 

ι) Στην αρχή της συνεδρίασης οι υποψήφιοι μπορούν να αναπτύξουν 
προφορικά τις απόψεις τους για το περιεχόμενο της εισηγητικής έκθε¬ 
σης, απαντούν στις ερωτήσεις των μελών του ειδικού σώματος εκλεκτό¬ 
ρων και αποχωρούν. 

ια) Μετά από σχετική συζήτηση μεταξύ των μελών του ειδικού σώ¬ 
ματος γίνεται ψηφοφορία για την εκλογή. 

Κάθε εκλέκτορας αιτιολογεί ειδικά την ψήφο του. 

Η ψηφοφορία γίνεται με αλφαβητική σειρά, αφού καθοριστεί με κλή¬ 
ρωση ποιος θα ψηφίσει πρώτος σε κάθε εκλογή. 

ιβ) Υποψήφιος που συγκέντρωσε την απόλυτη πλειοψηφία του συνό¬ 
λου των εκλεκτόρων θεωρείται ότι έχει εκλεγεί. 

ιγ) Κατά τα λοιπά εφαρμόζονται συμπληρωματικά οι διατάξεις του 
νόμου 1268/1982. 

Άρθρο 9 

Σύσταση Γραμματείας-Προσωρινή Διοίκηση 

1. Σε κάθε Τμήμα συνιστάται Γραμματεία. 

Η Γραμματεία'παρέχει διοικητική και γραμματειακή υποστήριξη για 
κάθε θέμα που ανήκει στο Τμήμα. 

Η Γραμματεία οργανώνεται και λειτουργεί σε επίπεδα Τμήματος 
κατά την έννοια του άρθρου 9 παράγραφος 4 του Ν. 1586/1986 (Α 
37). 

2. Μέχρι την αυτοδύναμη λειτουργία κάθε Τμήματος, η Διοικούσα 
Επιτροπή δύναται με απόφασή της να συγκροτεί προσωρινή γενική συ¬ 
νέλευση είτε από μέλη Δ.Ε.Π. του οικείου Τμήματος είτε από μέλη της 
Δ.Ε. που έχουν την ιδιότητα μέλους Δ.Ε.Π. Με την ίδια απόφαση ορίζε¬ 
ται ένας εκ των μελών της ως προεδρεύων του Τμήματος.. 

Η προσωρινή αυτή γενική συνέλευση έχει όλες τις αρμοδιότητες της 
γενικής συνέλευσης Τμήματος, εκτός της προκήρυξης θέσεων Δ.Ε.Π., 
Ε.Ε.Π. και Ε.Δ.Τ.Π., καθώς και της εκλογής των μελών των κατηγο¬ 
ριών αυτών. 

Για τα θέματα αυτά η προσωρινή γενική συνέλευση εκφράζει γνώμη 
προς τη Διοικούσα Επιτροπή. 

3. Το πρόγραμμα σπουδών του κάθε Τμήματος μέχρι την αυτοδύ¬ 
ναμη λειτουργία του καθορίζεται με πράξη του Προέδρου της Δ.Ε. μετά 
από γνώμη της προσωρινής γενικής συνέλευσης. 

Άρθρο 10 

Μεταβατικές διατάξεις 

1. Μέχρι την αυτοδύναμη λειτουργία κάθε Τμήματος είναι δυνατή με 
πράξη του Προέδρου, ύστερα από πρόταση της Διοικούσας Επιτροπής, η 
πρόσληψη επισκεπτών καθηγητών, εντεταλμένων επίκουρων καθηγη¬ 
τών, ειδικών επιστημόνων ή επιστημόνων του Π,Δ. 407/1980 (Α 
112) με ετήσια σύμβαση, με δυνατότητα ανανέωσης για την κάλυψη 
εκπαιδευτικών αναγκών του Τμήματος. 

. Για τη διαδικασία πρόσληψης εφαρμόζονται αναλόγως οι σχετικές 


κατά περίπτωση, οικείες διατάξεις. 

2. Η προκήρυξη και πλήρωση θέσεων Ε.Ε.Π. και Ε.Δ.Τ.Π. μέχρι 
την αυτοδύναμη, λειτουργία κάθε Τμήματος, γίνεται από τη Δ.Ε. μετά 
από γνώμη της προσωρινής γενικής συνέλευσης του Τμήματος, σύμ¬ 
φωνα με τη διαδικασία που καθορίζεται από τις οικείες διατάξεις για 
κάθε κατηγορία. 

3. Για όσα θέματα δεν ρυθμίζονται με το παρόν διάταγμα εφαρμόζο¬ 
νται οι διατάξεις του Ν. 1268/82 (Α 87). 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 27 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΑΝΤΙΠΡΟΕΔΡΟΣ 

ΤΖΑΝΝΗΣ ΤΖΑΝΝΕΤΑΚΗΣ 

ΤΑ ΜΕΛΗ 

ΣΩΤΗΡΙΟΣ ΚΟΥΒΕΛΑΣ, ΙΩΑΝΝΗΣ ΒΑΡΒΓΤΣΙΩΤΗΣ, ΝΙΚΟΛΑΟΣ ΚΛΕΙΤΟΣ, 
ΑΡΙΣΤΕΙΔΗΣ ΚΑΛΑΝΤΖΑΚΟΣ, ΓΕΩΡΓΙΟΣ ΣΟΥΦΛΙΑΣ, ΑΝΝΑ ΨΑΡΟΥΔΑ - 
ΜΠΕΝΑΚΗ, ΑΡΙΣΤΟΤΕΛΗΣ ΠΑΥΛΙΔΗΣ, ΘΕΟΔΩΡΟΣ ΑΝΑΓΝΩΣΤΟΠΟΥ- 
ΛΟΣ, ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ, ΑΝΔΡΕΑΣ ΑΝΔΡΙΑΝΟΠΟΥΛΟΣ, 
ΝΙΚΟΛΑΟΣ ΓΚΕΛΕΣΤΑΘΗΣ. 

-♦- 

ΑΝ ΑΚΟΙΝΩΣ ΕΙΣ 

Αριθ. Φ.0544/13/ΑΣ 392/Μ.4066 (3) 

Ανακοίνωση για τη θέση σε ισχύ της Συμφωνίας Φιλίαςν καλής γειτο¬ 
νίας, συνεργασίας και ασφάλειας μεταξύ της Ελληνικής Δημοκρα¬ 
τίας και της Δημοκρατίας της Βουλγαρίας. Σόφια, 7.10.1991. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι, στις 21 Μαΐου 1992 
έλαβε χώρα στην Αθήνα η ανταλλαγή των εγγράφων επικυρώσεως της 
Συμφωνίας Φιλίας, καλής γειτονίας, συνεργασίας και ασφάλειας μεταξύ 
της Ελληνικής Δημοκρατίας και της Δημοκρατίας της Βουλγαρίας, η 
οποία υπογράφηκε στη Σόφια στις 7 Οκτωβρίου 1991. 

Η παραπάνω Συμφωνία, η οποία κυρώθηκε με τον υπ’ αριθμ. 2024/ 
1992 Νόμο που δημοσιεύθηκε στο υπ’ αριθμ. 41 Φύλλο της Εφημερί¬ 
δας της Κυβερνήσεως Τεύχος Α’ της 18ης Μαρτίου 1992, τέθηκε σε 
ισχύ, σύμφωνα με τις διατάξεις του άρθρου 20 παράγραφος 1 της Συμ¬ 
φωνίας, την 21η Μαΐου 1992. 

Αθήνα, 28 Μαΐου 1992 

Με εντολή Υπουργού 
Ο Προϊστάμενος της ΕΝΥ 

Κ. ΟΙΚΟΝΟΜΙΔΗΣ 
Ειδικός Νομικός Σύμβουλος Α’ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Π.Δ. 148/9.4.92 «Αρμοδιότητες αστυκτηνιάτρων αξιωματι¬ 
κών Ελληνικής Αστυνομίας και άλλες διατάξεις» που δημοσιεύθηκε στο 
ΦΕΚ 72/8.5.92/τ.Α) γίνονται οι εξής διορθώσεις: 

1. Στο άρθρο 3, η αμέσως μετά την παρ. 1 ακολουθούσα παρ. 2 απα- 
λείφεται, ως εσφαλμένους τεθείσα, καθόσον η ορθή παρ. 2 του άρθρου 
αυτού ακολουθεί αμέσους στη συνέχεια. 

2. Στην παρ. 4 του ίδιου άρθρου, στον τέταρτο στίχο, μετά τη λέξη 
«συντήρησης», αντί του κόμματος, τίθεται τελεία και στη συνέχεια η 
φράση «Όσον αφορά τον τύπο των ενδεικτικών πινακίδων της παράτα¬ 
σης του ορίου συντήρησης,» η οποία παραλείφθηκε εκ παραδρομής. 

(Από το Υπουργείο Δημόσιας Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




